128.04 REGOLAMENTI DWAR PROĊEDURI GĦAL-LIĊENZI TAL-PULIZIJA L-AVVIŻ LEGALI 93 ta’ l-2000. L-AVVIŻ LEGALI 93 ta’ l-2000. 1. Titolu. It-titolu ta’ dawn ir-Regolamenti hu Regolamenti dwar Proċeduri għal-Liċenzi tal-Pulizija. 2. Tifsir. Kap. 128. F'dawn ir-Regolamenti, "liċenza " għandha l-istess tifsira li għandha fl-artikolu 2 ta’ 1-Att dwar il-Liċenzi tal-Pulizija. 3. Konsultazzjoni mill-Kummissarju tal-Pulizija ma’ dipartimenti, aġenziji tal-Gvern. Meta l-Kummissarju tal-Pulizija jkun qiegħed jikkunsidra applikazzjoni għal xi liċenza, huwa għandu, jekk ikun il-każ, jitlob u jikseb l-opinjonijiet ta’ dipartimenti jew aġenziji tal-Gvern bil-għan li jaċċerta ruħu dwar jekk ikunx hemm xi oġġezzjoni daparti tagħhom għall-applikazzjoni u sabiex jippreskrivu, meta dan ikun meħtieġ, il-kondizzjonijiet li taħthom dawk il-liċenzi jew xi klassi waħda jew iktar minnhom jistgħu jingħataw, jiġġeddu, jiġu trasferiti jew jitħassru. 4. Di partiment, aġenziji tal-Gvern għandhom iwieġbu fiż-żmien stipulat. Id-Dipartimenti jew l-aġenziji tal-Gvern għandhom iwieġbu bil-miktub lill-Kummissarju tal-Pulizija sa mhux iktar tard minn tletinjum minn meta taslilhom talba bħal dik mingħand il-Kummissarju. Jekk jonqsu milli jagħmlu dan, dawk id-dipartimenti jew aġenziji tal-Gvern għandhom jitqiesu bħala li ma għandhom ebda oġġezzjoni għall-applikazzjoni. 5. Estensjoni taż-żmien stipulat f’ċirkostanzi speċjali. Id-Dipartimenti jew l-aġenziji tal-Gvern jistgħu f’ċirkostanzi speċjali jaraw kif jakkwistaw mingħand il-Kummissarju tal-Pulizija estensjoni taż-żmien imsemmi fir-regolament 4 u jekk il-Kummissarju jkun sodisfatt li dik it-talba tkun waħda ġustifikata, huwa jista’ jikkonċedi estensjoni ta’ mhux iktar minn tletin ġurnata, jew dak il-perjodu ieħor ta’ estensjoni kif huwa jqis meħtieġ f’każijiet partikolari wara li jikkonsulta lid-Dipartiment jew l-aġenzija involuti. 6. L-applikanti għandhom iwieġbu fiż-żmien stipulat. Meta applikant għal-liċenza jonqos milli jwieġeb għal xi talba ta’ informazzjoni li ssirlu mill-Kummissarju tal-Pulizija jew minn dipartiment jew aġenzija tal-Gvern jew inkella jonqos milli jħares xi kondizzjoni li tiġi imposta fuq u mill-Kummissarju tal-Pulizija jew minn dipartiment jew aġenzija tal-Gvern fi żmien speċifikat u, 1-applikazzjoni tiegħu għandha titqies bħala li tkun ġiet irtirata u 1-Kummissarju tal-Pulizija ma għandux f’dawk iċ-ċirkostanzi jibqa’ jikkunsidra dik 1-applikazzjoni.